Trump îi oferă concesii lui Putin înaintea discuțiilor privind Ucraina din Arabia Saudită, scrie CNN. Semnalul dat de Casa Albă
Vladimir Putin este pe cai mari înaintea discuțiilor critice dintre SUA și Rusia care vor avea loc marți în Arabia Saudită cu privire la încheierea războiului din Ucraina. Administrația lui Donald Trump a pus capăt izolării internaționale a președintelui rus, a sfărâmat unitatea occidentală cu privire la conflict și a pus sub semnul întrebării cât de departe ar merge SUA pentru a apăra Europa, semnalând o schimbare a strategiei și o apropiere de Putin, implicit o îndepărtare de aliații tradiționali ai Americii, arată o analiză CNN.